open-index/open-wikipedia-markdown huggingface dataset:
Albert Richardtson

**Albert Richardtson** (vuoteen 1906 asti **Lindström**, 1882 Tukholma – 1947 Turku) oli suomalainen arkkitehti. Hän kävi koulua Turussa ja valmistui arkkitehdiksi vuonna 1907 Helsingin Polyteknillisestä opistosta.

Richardtson työskenteli arkkitehtina Paraisten Kalkkivuori Osakeyhtiöllä, jolle hän suunnitteli Paraisten tehtaan alueen asemakaavan ja osan rakennuksista. Vuonna 1909 hän perusti arkkitehtitoimiston Turkuun.  Ruotsalaissyntyinen Richardtson sai Suomen kansalaisuuden vuonna 1906 ja kävi Turussa ruotsalaisen klassillisen lyseon. Hän oli Turun kaupunginvaltuuston ja kirkkovaltuuston jäsen sekä asemakaavalautakunnan puheenjohtaja. Hän toimi myös Turun Urheilupuistoa isännöineen Turun Urheilun Ystävät ry:n hallituksessa.

Richardtsonin tytär oli arkkitehti Lillevi Richardtson, joka muutti valmistuttuaan Ruotsiin.

## Richardtsonin suunnittelemia rakennuksia

### Turussa
* Palvelijattarien vanhainkoti, *Akkakoti* (nykyään Candolinien Palvelukoti), Multavierunkatu 8, 1911
* Kansallisromanttinen huvila Satavan Erikvallassa, nykyinen Heinänokka, 1920-luku. Turun ja Kaarinan seurakuntayhtymä osti Heinänokan tilan vuonna 1965 Albert Richardtsonin kuolinpesältä, johon kuuluivat leskirouva Elsa Richardtson ja arkkitehti Lillevi Richardtson. Kauppaa oli rahoitettu korottomalla lainalla, jonka seurakuntayhtymä maksoi pois Lillevi Richardtsonin kuoltua vuonna 2006. 
* Nordean Turun konttorirakennus, Kauppiaskatu 9 b, 1926. Myöhemmät muutokset ovat suunnitelleet Erik Bryggman ja Aarne Ehojoki.
* Elokuvateatteri Bio-Bion rakennus, Eerikinkatu 20, 1927. Rakennus on purettu 1962.
* Rettigin tupakkatehtaan rakennus, 1927
* Asunto Oy Linnankatu 37 a, 1928
* Ruissalontie 6, tehdas- ja varastorakennus, 1928
* Asunto Oy Otava, Yliopistonkatu 24, 1928
* Turun kaasutehtaan tuotantorakennukset, V kaupungiosassa, 1929. Kaikki rakennukset on purettu.
* Kaasumestarien asuinrakennus ”Mattila”, Merimiehenkatu 9, 1929
* Linnankatu 1 (muutokset 1930 ja 1941)
* Martin seurakuntatalo, Temppelinkatu 1, 1932
* Kiinteistö Oy Turun Lintula, Eerikinkatu 7, 1932
* Asunto Oy Urhonlinna, Stålarminkatu 3, 1939
* Saippuacenter, Ruissalontie 8, (muutokset 1939-1943)
* Turun vesilinna, yhdessä Erik Bryggmanin kanssa, Vesilinnantie 1, 1941
* Harja- ja sivellintehdas, Kalastajankatu 4, 1941-43
* Ruotsalainen seurakuntatalo, Eerikinkatu 22, 1942

### Muualla
*Entinen Porthanin koulun rakennus, Suensaari, Tornio, 1910, yhdessä Albert Holmströmin kanssa
*Kompin asuinalue, Rauma, 1919
*Rauman Lasitehtaan konttorirakennus (nyk. satamatoimisto), Rauma, 1920
*Kalkkitehtaan teknillisen johtajan asuintalo, Kalkkipaadenraitti, Lappeenranta, 1938
*Vuoksenniskan terästehtaan ”savimajat”, Imatra, 1942

## Lähteet
Winger (albumi)

**Winger** on Winger-yhtyeen debyyttialbumi, joka julkaistiin vuonna 1988. Musiikillisesti albumi on vähintäänkin raskasta hard rockia, joka sisältää paikoin progressiivisia elementtejä. Kappaleet ovat teknisiä ja taidokkaasti soitettuja, mikä on ominaista 1980-luvun musiikille. Sanoitukset käsittelevät lähinnä ihmissuhteita ja rakkautta.

Albumi sisältää myös coverin Jimi Hendrixin kappaleesta ”Purple Haze”. Viimeinen kappale, ”Higher and Higher”, on CD-julkaisun bonusraita, jota ei ole vinyyli- tai kasettiversioissa.

## Kappalelista
Kaikki kappaleet kirjoittanut Kip Winger sekä Reb Beach, ellei toisin mainita.
# 
# 
# 
# 
# 
# 
# 
# 
# 
# 
**CD julkaisun bonuskappale**
#  

## Muusikot
* Kip Winger – laulu, bassokitara
* Reb Beach – kitara, taustalaulu
* Rod Morgenstein – rummut, taustalaulu
* Paul Taylor – syntetisaattori, taustalaulu
Stefan Lithén

**Stefan Lithén** (s. 18. huhtikuuta 1970) on suomalainen 400 metrin aitajuoksija. Hän edusti IF Femmania ja hänen valmentajanaan toimi Stefan Träskvik. Kalevan kisoissa Lithén voitti hopeaa ja pronssia 400 metrin aidoissa. Lisäksi hän voitti sisäratojen SM-kilpailuissa kultaa 300 metrin aitajuoksussa. Virallisiin kilpailuihin Lithén ei ole osallistunut vuoden 1997 jälkeen. Hänen ennätyksensä 50,65s on vuodelta 1992 ja se oikeuttaa Suomen kaikkien aikojen tilastossa (heinäkuussa 2022) sijaan 14.

## Lähteet
Harri Palola

**Harri Jukka Edvard Palola** (29. lokakuuta 1966 Ylivieska – 8. maaliskuuta 2016 Lempäälä) oli suomalainen seiväshyppääjä. Palola edusti Ylivieskan Kuulaa, ja hänen valmentajanaan toimi Tapani Haapakoski.

## Elämä ja urheilu-ura

Kahdeksanvuotiaana seiväshypyn aloittanut Palola voitti Kalevan kisoista kaksi hopeaa ja pronssin. Lisäksi hän voitti sisäratojen SM-kilpailuissa kultaa, hopeaa ja pronssia. Palola edusti Suomea useissa maaotteluissa, kerran sisäratojen MM-kilpailuissa ja kahdesti sisäratojen EM-kilpailuissa. Vuonna 1985 hän sijoittui nuorten EM-kilpailuissa neljänneksi. Palolan huippuvuosi ajoittui Soulin olympiavuoteen 1988, jolloin hänet olisi voitu valita Suomen olympiajoukkueeseen, mitä ei kuitenkaan tapahtunut, mahdollisesti valitsijoiden henkilökohtaisten mielipiteiden vuoksi. Hänen ennätyksensä 562 cm syntyi 21-vuotiaana Parkanossa kesäkuussa 1988.

Soulin olympiakisoihin valitsematta jättäminen ja sponsorien menetys johtivat Palolan uran hiipumiseen, ja hän lopetti kilpauransa olkapäävamman vuoksi vuonna 1992. Palolan muistokirjoituksen mukaan hänelle kehittyi tämän jälkeen vaikeuksia elämässään. Urheilu-uransa jälkeen Palola työskenteli urheiluvälinemyyjänä ja kouluisäntänä. Palola työskenteli koulunkäyntiohjaajana Sääksjärven koulussa. Palola löytyi kuolleena kotoaan Lempäälän Sääksjärvellä 8. maaliskuuta 2016. Hänen kuolinsyykseen ilmoitettiin sairaskohtaus.

## Lähteet
Vesilinna (Turku)

**Vesilinna** on vuonna 1941 valmistunut vesitorni Turussa Yliopistonmäellä. Laatikkomaisen, pohjaltaan suorakaiteenmuotoisen rakennuksen harmaa julkisivu on muurattu kalkkihiekkakivestä ja sitä rytmittävät pilasterit. Monumentaalisen rakennuksen ovat suunnitelleet arkkitehdit Erik Bryggman ja Albert Richardtson. Rakennesuunnittelusta vastasi insinööri Emil Holmberg. Vesilinnassa on kaksi betoniallasta, yhteistilavuudeltaan 6&nbsp;000 m&sup3;.

Turun vesilinnan suunnittelusta silloiselle *Ryssänmäelle* järjestettiin arkkitehtikilpailu vuonna 1929, sen voitti Ragnar Ypyä. Kilpailussa jaettiin kaksi muuta palkintoa ja lisäksi kaksi lunastusta. Talousarvioon uusi vesitorni päätyi vasta 10 vuotta myöhemmin, jolloin tornin suunnittelu annettiin arkkitehtikilpailussa toisen lunastuksen saaneen Bryggmanin toteutettavaksi. Lopullisen suunnittelun Bryggman teki yhdessä teollisuusarkkitehtuuriin perehtyneen Richardtsonin kanssa. Talvisodan syttyessä työt olivat kesken ja laitos valmistui jatkosodan aikana 1941.

Vesilinnan alaosassa toimii seinäkiipeilyhalli.

Turun vesilinna sisältyy yliopiston laitosrakennusten kanssa Museoviraston inventoimiin valtakunnallisesti merkittäviin rakennettuihin kulttuuriympäristöihin.

## Lähteet
* 

### Viitteet

## Aiheesta muualla
Vesilinna

**Vesilinna** on useista vesitorneista Suomessa käytetty nimitys. Se voi tarkoittaa ainakin seuraavia:

*Jyväskylän vesilinna
*Riihimäen vesilinna
*Turun vesilinna
* Helsingin vanha vesilinna eli Alppilan vesitorni, josta on saanut nimensä Linnanmäki
Stanisław Nowak

**Stanisław Nowak** (11. heinäkuuta 1935 – 12. joulukuuta 2021) oli puolalainen roomalaiskatolinen arkkipiispa. Hänet vihki papiksi Krakovan arkkihiippakuntaan Eugeniusz Baziak 22. kesäkuuta 1958, ja hänet nimitettiin Częstochowan piispaksi 26. lokakuuta 1984, sitten arkkipiispaksi 25. maaliskuuta 1992. Piispaksi konsekroinnin suoritti 25. marraskuuta 1984 Józef Glemp, jota avustivat Franciszek Macharski ja Tadeusz Stanislaw Szwagrzyk.

Nowak jäi eläkkeelle 29. joulukuuta 2011.

## Lähteet
Manuel Edmilson da Cruz

**Manuel Edmilson da Cruz** (s. 3. lokakuuta 1924) on brasilialainen roomalaiskatolinen piispa. Hänet vihittiin papiksi 5. joulukuuta 1948 ja nimitettiin São Luís do Maranhãon arkkihiippakunnan vihkipiispaksi sekä Vicus Caesariksen titulaaripiispaksi 8. elokuuta 1966. Piispaksi konsekroinnin suoritti 6. marraskuuta João José da Mota e Albuquerque, jota avustivat Walfrido Teixeira Vieira ja José Mauro Ramalho de Alarcón Santiago.

Da Cruz sai 3. heinäkuuta 1974 nimityksen Fortalezan vihkipiispaksi ja 18. toukokuuta 1994 Limoeiro do Norten piispaksi. Hän jäi eläkkeelle 6. toukokuuta 1998.

## Lähteet
Jääkiekon nuorten maailmanmestaruuskilpailut 1996

**Jääkiekon nuorten maailmanmestaruuskilpailut 1996** pelattiin Yhdysvalloissa Bostonissa ja maailmanmestaruuden voitti Kanada. Hopeaa saavutti Ruotsi, pronssia Venäjä. Näissä kisoissa Slovakia pelasi pääsarjassa ensimmäistä kertaa itsenäisenä valtiona. Turnauksessa pelattiin ensimmäistä kertaa pudotuspelit.

## Alkusarja
### Lohko A

### Lohko B

## Putoamissarja

## Pudotuspelit

### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Pistepörssi

## Palkinnot
### IIHF:n valitsemat turnauksen parhaat pelaajat
***Paras maalivahti:**  José Théodore
***Paras puolustaja:**  Mattias Öhlund
***Paras hyökkääjä**  Jarome Iginla

### Turnauksen tähdistökentällinen
***Maalivahti:**  José Théodore
***Puolustajat:**  Nolan Baumgartner,  Mattias Öhlund
***Hyökkääjät:**  Jarome Iginla,  Johan Davidsson,  Aleksei Morozov

## Lopputulokset

**A-sarja**

**B-sarja**

**C-sarja**

**D-sarja**

## Katso myös
* Jääkiekon maailmancup vuonna 1996
* Jääkiekon maailmanmestaruuskilpailut vuonna 1996

## Lähteet
* TSN:n artikkeli turnauksesta  
* Passionhockey.com: IIHF U20 1996 
* Hockeyarchives: IIHF U20 1996 
### Viitteet
Teinidraamakuningattaren tunnustukset

**Teinidraamakuningattaren tunnustukset** (*Confessions of a Teenage Drama Queen*) on vuonna 2004 ensi-iltansa saanut yhdysvaltalainen komediaelokuva, jonka on ohjannut Sara Sugarman. Elokuva perustuu Dyan Sheldonin samannimiseen romaaniin.

## Juoni
Mary ”Lola” Steppe on 15-vuotias tyttö, joka on kasvanut New Yorkissa ja haluaa epätoivoisesti olla kuuluisa Broadway-näyttelijä. Hänen surukseen hänen perheensä muuttaa New Jerseyn esikaupunkialueelle. Uudessa koulussaan Lola tutustuu epäsuosittuun tyttöön nimeltä Ella Gerard, joka rakastaa Lolan tavoin Sidarthur-yhtyettä. Ystävystyttyään Ellan kanssa hän tutustuu kouluun ja yrittää päästä koulun suosituimman tytön valtaistuimelle, mutta siellä on jo Carla Santini, josta tulee Lolan vihollinen. Samalla Lolan suosikkiyhtye Sidarthur saapuu esiintymään jäähyväiskeikalleen New Yorkin kaupunkiin. Lola matkustaa Ellan kanssa New Yorkiin Sidarthurin keikalle tapaamaan idoliaan, yhtyeen laulajaa Stu Wolffia. He yrittävät saada ostettua liput mustasta pörssistä, mutta heillä ei ole rahoja. Tytöt joutuvat vaikeuksiin New Yorkissa auttaessaan Stu Wolffia.

## Rooleissa

## Lähteet
Mutrusuut

**Mutrusuut** (Cryptacanthodidae) on ahvenkaloihin kuuluva heimo. Heimon lajeja tavataan Atlantin ja Tyynenmeren pohjoisosista.

## Lajit ja anatomia
Mutrusuiden heimoon kuuluu 1 suku ja 4 lajia. Lajit ovat punamutrusuu (*Cryptacanthodes aleutensis*), mutrusuu (*C. maculatus*), jättimutrusuu (*Cryptacanthodes giganteus*/*Delolepis gigantea*) ja *C. bergi*. Ne ovat pitkulaisia kaloja, jotka voivat kasvaa 31&ndash;127&nbsp;cm pitkiksi. Selkäevä ja peräevä ovat pitkät ja sulautuneet yhteen pyrstöevän kanssa. Vatsaeviä ei heimon lajeilla ole ja rintaevät ovat pienet. Suu on mutrusuilla vino ja hampaat pienet. Kalat ovat suomuttomia lukuun ottamatta jätiimutrusuuta, jolla on hyvin pienet suomut ja väriltään Vaaleanruskeita selästään ja kermanvaaleita vatsastaan tai eräät lajit ovat vaaleanpunaisia tai punaisia. Heimon lajeilla ei ole uimarakkoa.

## Levinneisyys ja elintavat
Mutrusuulajeja tavataan Atlantin luoteisosista ja Tyynenmeren pohjoisosista kylmistä ja lauhkeista vesistä. Lajit kaivavat pehmeään pohjaan laajoja tunneliverkostaja, joissa ne elävät. Mutrusuiden ravintoa ovat selkärangattomat eläimet, kuten äyriäiset.

## Lähteet
Salvatore Sirigu

**Salvatore Sirigu** (s. 12. tammikuuta 1987 Nuoro, Sardinia, Italia) on italialainen jalkapallomaalivahti, joka edustaa Serie B:ssä pelaavaa Palermoa. Hän on pelannut Italian maajoukkueessa vuodesta 2010 ja on kuulunut joukkueeseen sekä MM- että EM-kisoissa. EM-kilpailuissa 2012 hän ei pelannut yhtään ottelua. MM-kilpailuissa 2014 hän pelasi yhden ottelun Englantia vastaan ja EM-kilpailuissa 2016 yhden ottelun Irlantia vastaan. Kesän 2021 EM-kilpailuissa hän pääsi vaihdosta viime hetkiksi kentälle Italian viimeisessä alkulohko-ottelussa Walesia vastaan. Italia voitti lopulta Euroopan-mestaruuden.

Sirigu valittiin kausina 2012–2013 ja 2013–2014 Ligue 1:n parhaaksi maalivahdiksi. Hänen joukkueensa Paris Saint-Germain voitti molempina kausina liigan mestaruuden, kuten myös kahtena seuraavana kautena. Kaudella 2016–2017 Sirigu pelasi lainasopimuksilla Espanjassa Sevillan ja Osasunan joukkueissa ja palasi vuonna 2017 Italiaan, jossa pelasi Torinossa kausilla 2017–2021. Tämän jälkeen hän on edustanut Genoaa, Napolia, Fiorentinaa, ranskalaista Niceä sekä turkkilaista Fatih Karagümrükia. Elokuussa 2024 Sirigu palasi vanhaan seuraansa Palermoon 13 vuoden tauon jälkeen.

## Lähteet
Peter Toshio Jinushi

**Peter Toshio Jinushi** (; 20. syyskuuta 1930 Hokkaido – 4. toukokuuta 2021 Sapporo) oli japanilainen roomalaiskatolinen piispa. Hänet vihittiin papiksi Sapporon hiippakuntaan 20. maaliskuuta 1960 ja nimitettiin sen johtoon 3. lokakuuta 1987. Piispaksi konsekroinnin suoritti 15. tammikuuta 1988 Peter Seiichi Shirayanagi, jota avustivat Benedict Takahiko Tomizawa ja Aloysius Nobuo Soma. Jinushi jäi eläkkeelle 17. marraskuuta 2009.

## Lähteet
Stefan Siczek

**Stefan Siczek** (20. syyskuuta 1937 – 31. heinäkuuta 2012) oli puolalainen roomalaiskatolinen piispa. Hänet vihki papiksi Jan Kanty Lorek 27. toukokuuta 1961, ja hänet nimitettiin Radomin hiippakunnan vihkipiispaksi sekä Dagnumin titulaaripiispaksi 25. maaliskuuta 1992. Piispaksi konsekroinnin suoritti 11. huhtikuuta Józef Glemp, jota avustivat Stanisław Nowak ja Edward Henryk Materski.

## Lähteet
Roseeviini

**Roseeviini** (myös **rosee**, **roséviini** tai **rosé**) on punaviinirypäleistä tehtävä vaaleanpunainen viini.

Rosee on kevyt, raikas ja marjainen viini, joka on parhaimmillaan nuorena ja tuoreena. Se sopii usein sellaisten ruokien kanssa, joille punaviini on liian voimakasta mutta valkoviinikään ei sovi. Roseeta käytetään usein myös seurustelujuomana, ja se on erityisen suosittu kesäviininä. Rosee nautitaan yleensä viileänä.

Roseen suosio ja arvostus puna- ja valkoviineihin nähden on kasvanut viime vuosikymmeninä huomattavasti. Roseen suurimmat tuottajamaat Euroopassa ovat Ranska, Espanja (etenkin Katalonia), Portugali ja Saksa. Espanjassa roseeta kutsutaan nimellä *rosado*. Tumminta roseeta saadaan lämpimiltä tuotantoalueilta, missä rypäleiden väripigmentti on tummempaa kuin viileämmillä alueilla.

Roseen perinteisessä valmistusmenetelmässä rypäleiden kuoret saavat olla melko lyhyen ajan käyvässä mehussa, jolloin viiniin liukenee vain osa kuorien väristä. Kuoret kaadetaan sen jälkeen pois. Puristusajankohtaa säätelemällä viinistä saadaan enemmän tai vähemmän värillistä. Euroopan unionin alueella tuotetut roseet on valmistettu tällä menetelmällä.

Toinen valmistustapa on *saignée*-tekniikka, jossa vaaleampi mehu valutetaan punaviinin käymisastioista ja siitä tehdään sitten roseeta. Tätä tapaa käytetään yhä White Zinfandel -viinin tuotannossa Kaliforniassa (missä siitä käytetään joskus nimitystä *blush*), mutta Euroopassa se on pitkälti korvattu pneumaattisella puristustekniikalla.

Kolmas tapa valmistaa roseen nimellä myytävää viiniä on sekoittamalla puna- ja valkoviiniä. Tätä tapaa pidetään yleisesti tavoista huonoimpana, mutta sitä saa käyttää Yhdysvalloissa ja Australiassa. EU-komissio yritti vuonna 2009 sallia kyseisellä menetelmällä tuotettujen viinien kutsumisen roseeksi myös Euroopassa, mutta lakiesitys peruttiin Ranskan viinintuottajien vastustuksesta.

## Lähteet

## Aiheesta muualla

*Wine Enthusiast Magazine: Rosés for Summer Sipping  
* Focus on Rosé  
* Viiniweb: luettelo roseeviineistä
The Circus (yökerho)

**The Circus** oli Helsingin ydinkeskustassa Kampin Narinkkatorilla sijainnut yökerho. Circuksessa järjestettiin muun muassa musiikkitapahtumia. Circukseen mahtui enimmillään noin 2&nbsp;000 ihmistä.

Circus sulki ovensa lopullisesti kesäkuussa 2020.

## Lähteet

## Aiheesta muualla

*The Circuksen kotisivut
Sumusade

**Sumusade** on vuonna 2011 perustettu suomalainen pop rock -yhtye. Se on julkaissut yhden täyspitkän albumin *[[Ihmiselle ihminen]]* vuonna 2011. Levy on ollut tehosoitossa ja viikon albumina Radio Deissä. Yhtye perustettiin vuosina 2005–2011 toimineen Fog-yhtyeen jatkajaksi. Kokoonpano on muuten sama, mutta uudeksi basistiksi valittiin seinäjokelainen Teemu Kunto.

## Historia

Yhtyeen edeltäjä oli vuosien 2005 ja 2011 välillä toiminut pop/rock -musiikkia soittava Fog-yhtye, joka julkaisi ainoan täyspitkän albuminsa *Vastavirtaan* vuonna 2008 . Bändi sijoittui toiseksi SM-Gospel-kilpailuissa Keuruulla 2007 ja voitti yleisön suosikki -äänestyksen. Bändi julkaisi *Sinä olet kaunis* -singlen kesäkuussa 2009. Single sai radiosoittoa muun muassa YleX-radiokanavalla. Vuoden 2011 joulukuussa bändi jäi historiaan vaihdettuaan nimekseen Sumusade.

## Julkaisut

### Singlejulkaisut
* *[[Harvalla on elämä kohdallaan]]* (2014)
### Albumit
**[[Ihmiselle ihminen]]* (2011)

## Lähteet

## Aiheesta muualla
*Bändin viralliset kotisivut
*Levyarvostelu Fleimissä
The Last Command

**The Last Command** tarkoittaa seuraavia asioita:

* *[[Viimeinen määräys]]* (*The Last Command*), yhdysvaltalainen elokuva vuodelta 1928
* *[[Kunnian miehet (vuoden 1955 elokuva)|Kunnian miehet]]* (*The Last Command*), yhdysvaltalainen elokuva vuodelta 1955
* *[[The Last Command (albumi)|The Last Command]]*, W.A.S.P.:in albumi
* *[[Keisarin käsky]]* (*The Last Command*), Tähtien sota -romaani.
Mikko Dannbäck

**Mikko Pietari Dannbäck** (s. 16. maaliskuuta 1977 Espoo) on suomalainen moukarinheittäjä. Hän edusti Espoon Tapioita ja hänen valmentajanaan toimi vuodesta 1997 lähtien Esa Jantunen. Kalevan kisoissa Dannbäck voitti kolme pronssia. Virallisissa kilpailuissa hän ei ole esiintynyt vuoden 2009 jälkeen. Dannbäck heitti ennätyksensä 74,85 m vuonna 2000 ja se oikeuttaa Suomen kaikkien aikojen tilastossa sijalle 15.

## Lähteet
Leonard Cheshire

**Geoffrey Leonard Cheshire** (7. syyskuuta 1917 – 31. heinäkuuta 1992) oli englantilainen everstin arvoinen lentäjä, joka lensi muun muassa Avro Lancaster -pommikoneita. Cheshire oli aatelinen ja arvoltaan paroni. Hän sai useita kunniamerkkejä (Distinguished Service Order-DSO, Viktorian risti, Order of Merit) lentäjänä saavuttamistaan ansioista. Cheshire päätti sotilasuransa vuonna 1946.

## Sotilasura pähkinänkuoressa
Hän aloitti kesäkuussa 1940 lentäjänä 617. laivueessa. Toinen pestauskierros seurasi tammikuussa 1941. Hän osallistui ilmahyökkäyksiin Berliiniin, Bremeniin, Duisburgiin, Esseniin, Kieliin sekä Kölniin. Cheshiren ohjaamaan lentokoneeseen osui kranaatti runkoon Kölnin yläpuolella marraskuussa 1940, mutta tehtävää jatkettiin osuman saamisesta huolimatta. Hänen kolmas rekrytointijaksonsa alkoi elokuussa 1942.

Cheshire ylennettiin everstiksi lokakuussa 1943. Hän oli osallisena matalapommituksissa, hyökkäyksissä muun muassa Augsburgiin sekä Müncheniin sekä kehitti *Pathfinder*-menetelmää, jossa tietyt koneet pudottivat soihtuja merkiksi pommikoneille. Hän suoritti arviolta sata lentotehtävää. Hän toimi päällikkötehtävissä omassa yksikössään, 617. raskaassa erikoispommituslaivueessa.

Eversti Cheshire oli fyysikko William Penneyn kanssa tarkkailulentokoneessa tekemässä havainnointia Nagasakin pommituksesta. Hiroshimaan suuntautuneelle pommituslennolle heitä ei päästetty, kenraali Curtis LeMayn päätöksellä. Cheshiren kuvailtiin järkyttyneen niin suuresti näkemästään, että päätti omistaa loppuelämänsä vammautuneiden auttamiselle. Hänen nimeään kantava hyväntekeväisyysrahasto on edelleen toiminnassa.

## Lähteet
*Thomas, Gordon & Witts, Max Morgan: Enola Gay – Pommikone Hiroshiman yllä. WSOY, 1981. 
*Langley, Andrew: The Armed Forces – The Royal Air Force. Bath Press, Avon, Englanti. 1986.  
*Holmes, Harry: Combat Legend – Avro Lancaster, Airlife Publishing, 2002, Shrewsbury England,  (englanniksi, s. 47–48)

### Viitteet

## Aiheesta muualla
* http://www.spartacus-educational.com/2WWcheshire.htm 
* RAF – 617 Squadron
Best of... (Sian albumi)

**Best of...** on australialaisen laulaja-lauluntekijän Sian kokoelma-albumi. Albumi julkaistiin Australiassa maaliskuussa 2012. Albumi sisältää Sian soolokappaleita vuosilta 1997–2012 sekä David Guettan, Zero 7:n ja CSS:n kanssa tehdyt kappaleet.

## Kappaleet
# 
# 
#  (Zero 7 feat. Sia)
# 
# 
# 
# 
# 
# 
# 
# 
#  (David Guetta feat. Sia)
# 
# 
# 
# 
# 
#  (CSS Mix)

## Arvostelut
* The AU Review: 8.2/10
* News Limited: 

## Lähteet
Roger Kanerva

**Raimo Roger Kanerva** (s. 30. lokakuuta 1951 Helsinki) on suomalainen kymmenottelija. Hän edusti Esbo Idrottsföreningiä. Ulkoratojen SM-kisoissa Kanerva voitti kaksi pronssia  (1976 ja 1977). Lisäksi hän voitti sisäratojen SM-kilpailuissa seitsenottelussa kultaa ja pronssia. Virallisissa kilpailuissa Kanerva ei ole kilpaillut vuoden 1981 jälkeen. Ennätyksensä 7945 pistettä (nykyisellä vuonna 1984 käyttöön otetulla pistetaulukolla 7923 pistettä) hän otteli Prahan EM-kilpailuissa 1978, jossa sijoittui kuudenneksi. Tulos oikeuttaa Suomen kaikkien aikojen tilastossa (heinäkuussa 2022) sijalle 10.

## Lähteet
Rune Gustafsson

**Rune Gustafsson** (1. joulukuuta 1919 – 25. kesäkuuta 2011) oli ruotsalainen keskimatkojen juoksija.

Urheilu-uransa aikana 1940-luvulla Rune Gustafsson edusti IFK Värnamota ja myöhemmin saman paikkakunnan Wärnamo SK:ta.

Huippuvuodeksi muodostui kesä 1946, jolloin hän paransi Boråsissa kymmenyksellä saksalaisen Rudolf Harbigin 1000  metrin aikaa lukuihin 2.21,4. Samana kesänä hän saavutti myös 800 metrillä Euroopan mestaruuden Oslossa. Suomi-Ruotsi maaotteluihin Gustafsson osallistui ainoastaan kerran kesällä 1946 Helsingissä 1500 metrillä. Samana kesänä 1946 hän oli myös Ruotsin mestari 800 metrillä.

Syksyllä 1947 Rune Gustafsson oli mukana ruotsalaiskvartetissa, jonka muut jäsenet olivat Hans Liljekvist, Ingvar Bengtsson, ja Olle Lindén. Joukkue juoksi 4x880 jaardin ME:n ajalla 7.29,0.

Urheilu-ura kesti aina kesään 1951. Menestyksekkään uransa perusteella Rune Gustafsson kuului Ruotsissa yleisurheilijoiden Mestariurheilijoihin ns. Stora Grabbar-ryhmään jäsenenä #267. 

## Ennätykset

* 400 metriä: 49,4
* 800 metriä: 1.50,0
* 1000 metriä: 2.21,4 
* 1500 metriä: 3.47,4
* maili: 4.04,6
* 3 000 metriä: 8.24,6
* 5 000 metriä: 14.52,0

## Lähteet
Somalian jalkapallomaajoukkue

**Somalian jalkapallomaajoukkue**, lempinimeltään *Ocean Stars*, edustaa Somaliaa miesten kansainvälisissä jalkapallo-otteluissa. Joukkuetta hallinnoi Somalian jalkapalloliitto.

Maassa käynnissä olevan sisällissodan vuoksi kaikki kansainvälisen jalkapalloliiton FIFAn alaisuudessa pelattavat ottelut täytyy pelata maan rajojen ulkopuolella, mukaan lukien MM-karsintaottelut sekä Afrikan-mestaruuskilpailujen karsinnat.

Somalia ei ole kertaakaan selvinnyt historiansa aikana mukaan kansainväliseen arvoturnaukseen. Maan tunnetuin nykypelaaja on maajoukkueen kapteeni Cisse Abshir, joka on pelannut Norjan pääsarjan Tippeligaenin Lillestrøm SK:ssa. Abshir on myös Somalian maajoukkuehistorian paras maalintekijä, ainoana yli 30 maalia tehneenä pelaajana.

Parhaimmillaan Somalia on ollut FIFA-rankingin sijalla 158 vuonna 1995. Sijoitus on kuitenkin tippunut viime vuosina selkeästi.

## Arvokisat

### MM-kisat
* 1930 - 1978: *Ei osallistunut*
* 1982: *Ei selviytynyt karsinnoista*
* 1986 - 1998: *Ei osallistunut*
* 2002 - 2014: *Ei selviytynyt karsinnoista*

### Afrikan-mestaruuskilpailut
* 1957 - 1972: *Ei osallistunut*
* 1974: *Ei selviytynyt karsinnoista*
* 1976: *Ei osallistunut*
* 1978: *Ei selviytynyt karsinnoista*
* 1980 - 1982: *Ei osallistunut*
* 1984 - 2010: *Ei selviytynyt karsinnoista*
* 2012 - 2013: *Ei osallistunut*

## Lähteet
Aurelia (suku)

**Aurelia** on kiekkomeduusoihin kuuluva suku, johon kuuluu Itämeressäkin yleinen korvameduusa (*Aurelia aurita*). Suku esiintyy kaikkien mantereiden rannikoilla Antarktista lukuun ottamatta. Suvun lajien jaottelu ei ole täysin vakiintunut. Usein sukuun on luettu  kolme lajia, joista *[[Aurelia labiata]]* jaetaan edelleen useampaan morfologiseen muotoon. *Aurelia aurita* esiintyy lähinnä Euroopan merissä, kun taas *Aurelia labiata* esiintyy Tyynenmeren puolella. Tyynenmeren *Aurelia limbata* on mahdollisesti *Aurelia labiatan* värimuunnos.

## Lähteet
Carl-Gustaf Rossby

**Carl-Gustaf Arvid Rossby** (1898–1957) oli ruotsalainen matemaatikko ja fyysikko, josta tuli dynaamisen meteorologian uranuurtaja Norjassa ja Yhdysvalloissa.

## Ruotsissa ja Norjassa
Rossby syntyi ja kasvoi Tukholmassa ja suoritti siellä maisterin tutkinnon 19-vuotiaana, pääaineinaan matematiikka, mekaniikka ja tähtitiede. Valmistuttuaan hän lähti Bergeniin Vilhelm Bjerknesin johtamaan meteorologiseen tutkimusryhmään, jossa tutkittiin "ilmakehän liikkuvia epäjatkuvuuksia" (joita myöhemmin alettiin kutsua rintamiksi).

Vuonna 1921 Rossby oli Saksassa aerologisella leija-asemalla tutkimassa ylemmän ilmakehän ilmiöitä, ja totesi tarvitsevansa lisää teoreettisia opintoja. Hän palasi Tukholman yliopistoon ja suoritti siellä lisensiaattitutkinnon 1925.

## Yhdysvalloissa

Seuraavana vuonna hän lähti stipendiaatiksi Yhdysvaltoihin. Hänen ensimmäisessä työpaikassaan *Weather Bureaussa* modernit eurooppalaiset ajatukset ilmakehän epäjatkuvuuksista, polaaririntamasta ja ilmamassoista eivät olleet suosiossa, mutta onneksi Guggenheimin säätiö alkoi kehittää lentosääpalvelua, ja Rossby siirtyi sinne. Saman säätiön tuella hän siirtyi Massachusetts Institute of Technologyyn eli MIT:hen, ja alkoi vetää siellä Yhdysvaltojen ensimmäistä meteorologian akateemista koulutusohjelmaa. Yhdessä opiskelijoidensa kanssa hän kehitti meteorologian perustavia laskentamenetelmiä: epästabiilisuuden aiheuttaman nousuliikkeen laskentamenetelmiä termodynaamisten diagrammien avulla, ja ilmakehän turbulenssiin ja kitkaan liittyviä teorioita. Meteorologian lisäksi Rossby tutki meritiedettä, merivirtoja ja niiden vaikutusta ilmakehään.
Ennen lähtöään MIT:stä 1930-luvun lopussa Rossby julkaisi klassiset paperinsa absoluuttisen pyörteisyyden säilymisestä ja länsivirtaukseen kehittyvistä pitkistä aalloista.

Rossby siirtyi Chicagon yliopistoon ja jatkoi ilmakehän yleisen kiertoliikkeen ja suurikokoisten sääjärjestelmien tutkimista. Sodan jälkeen hänen ympärilleen kertyi lahjakkaita jatko-opiskelijoita ja johtavia eurooppalaisia tiedemiehiä, joista nimekkäin oli Erik Palmen Suomesta. He tutkivat yhdessä suihkuvirtauksia ja niiden aaltoja. Rosby osallistui myös numeerisen säänennustamisen kehitystyöhön.

MIT myöntää vuosittain parhaasta väitöskirjasta Rossby-palkinnon. Myös Amerikan Meteorologinen Seura myöntää vuosittain Rossby-palkinnon.

## Paluu Ruotsiin
Rossby palasi Ruotsiin 1940-luvun lopussa, ja Tukholman yliopistoon perustettiin meteorologian laitos. Aikaisempien toimien jatkamisen lisäksi Rosby paneutui siellä myös ilmakemiaan.

## Lähteet
*

### Viitteet
Encyclopedia of Life

**Encyclopedia of Life** (*EOL*) on vapaa tietosanakirja, jonka tarkoituksena on dokumentoida maapallon kaikki 1,9 miljoonaa tunnistettua elävää eliötä. Tietokantaa päivitetään jo olemassaolevista asiantuntijoiden kokoamista tietokannoista ja myös käyttäjät voivat osallistua sen ylläpitämiseen. Sivusto julkaistiin 26. helmikuuta 2008.

Sivustosta julkaistiin 5. syyskuuta 2011 uusi versio, EOLv2.
Darfo Boario Terme

**Darfo Boario Terme** on kunta Brescian maakunnassa Italiassa. Kunnan nimessä yhdistyvät Darfo sekä Boario Terme, paikan kaksi suurta asutuskeskusta. Kunnassa on vajaat 16&nbsp;000 asukasta, ja sen pinta-ala on 36 neliökilometriä. 

Darfo Boario Termen alueella sijaitsee muun muassa Morojärvi. Kunta rajoittuu Angolo Termeen, Artogneen, Esineseen, Gianicoon, Piancognoon ja Rognoon. 

## Lähteet

## Aiheesta muualla
Morojärvi

**Morojärvi** () on järvi Brescian maakunnassa Italiassa. Se sijaitsee Darfo Boario Termen ja Angolo Termen kuntien alueella 381 metrin korkeudessa. Järven pinta-ala on 0,174 neliökilometriä ja se on enimmillään 42,2 metriä syvä. Vuonna 1973 perustettiin Morojärven ystävien järjestö, joka on edelleen toiminnassa.

## Lähteet
Åsa Lindberg

**Åsa Inga-Lill Lindberg** (s. 12. huhtikuuta 1979 Turku) on suomalainen yleisurheilija. Hänen päälajeinaan olivat heittolajit; kuulantyöntö, moukarinheitto, kiekonheitto sekä keihäänheitto. Lindberg edusti Pargas Idrottsföreningiä ja viimeisten urheiluvuosiensa ajan hän valmensi itse itseään. Keihäänheitossa Lindberg on heittänyt ennätyksekseen 57,01 m vuonna 2003.

## Lähteet
Nina Schvedoff

**Nina Pia Johanna Schvedoff** (s. 14. toukokuuta 1985 Järvenpää) on suomalainen moukarinheittäjä. Hän on edustanut vuodesta 2009 lähtien Keski-Uudenmaan Yleisurheilua ja hänen valmentajinaan ovat toimineet vuodesta 2005 lähtien Asko Airikka ja Mika Laaksonen. Kalevan kisoissa Schvedoff on voittanut pronssia Tampereella 2008. Hän on heittänyt ennätyksekseen 61,88&nbsp;m vuonna 2009.

## Lähteet
Fumonisiinit

**Fumonisiinit** ovat punahomeiden (*Fusarium*) tuottamia mykotoksiineja eli sienimyrkkyjä. Fumonisiineja tuottaa esimerkiksi *[[Fusarium verticillioides]]*&nbsp;-niminen homelaji. 

## Aiheesta muualla
*Fumonisins 
*PubChem: Macrofusine, fumonisin-B1 
*PubChem: Fumonisin b2 
*PubChem: Fumonisin B3 
*PubChem: Fumonisin B4 
*MeSH Descriptor Data: Fumonisins 
*Encyclopedia of Genes and Genomes (KEGG): Fumonisin B1 
*Encyclopedia of Genes and Genomes (KEGG): Fumonisin B2
Kofiniittinen topologia

**Kofiniittinen topologia** on topologia, johon kuuluu avoimina joukkoina vain tyhjä joukko ja joukot, joiden komplementti on äärellinen; kääntäen siis ainoat suljetut joukot ovat äärelliset joukot ja koko avaruus. Symbolisesti se esitetään

:\mathcal{T} = \{A \subseteq X \mid A=\varnothing \mbox{ tai } X \setminus A \mbox{ on äärellinen} \}

Esimerkiksi luonnollisten lukujen joukon kofiniittisessä topologiassa mm. joukot ”suurempi kuin kolme” ja ”erisuuri kuin 7 tai 8” ovat avoimia. Kaikki äärettömät joukot eivät kuitenkaan ole avoimia: esimerkiksi kaikkien parillisten lukujen joukko ei ole avoin, koska sen komplementti eli parittomien lukujen joukko ei ole äärellinen.

Teknisesti jokaiselle joukolle voidaan määritellä kofiniittinen topologia. Äärellisen joukon tapauksessa tuloksena on diskreetti topologia.

## Ominaisuuksia
* Aliavaruudet: Kofiniittisen topologisen avaruuden aliavaruus on aina kofiniittinen.
* Kompaktius: Kofiniittinen topologia on kompakti.
* Erotteluaksioomat: Kofiniittinen topologia on karkein T_1-topologia. T_2-topologia se on vain, jos joukko on äärellinen.
Medici, palkkasoturi

**Medici, palkkasoturi** (*Il mestiere delle armi*) on Ermanno Olmin ohjaama italialainen elokuva vuodelta 2001.

Dokumentoituihin tosiasioihin pohjautuvan elokuvan päähenkilö on kuuluisaan firenzeläiseen Medicien sukuun kuuluva sotilas Joanni de’ Medici (1498–1526). Elokuva alkaa vaiheesta, jolloin hän on kuollut haavoituttuaan Kaarle V:tä vastaan käydyssä Mantovan taistelussa. Tapahtumat kuvataan takaumina. Vähäeleinen elokuva eroaa ilmeiltään mahtipontisista Hollywoodin historiankuvauksista. Se on hillitty ja hidastempoinen art-house-elokuva.

## Palkinnot
* 9 David di Donatello -palkintoa (paras elokuva; paras ohjaaja: Ermanno Olmi; paras käsikirjoitus: Ermanno Olmi; paras tuottaja: Luigi Musini, Roberto Cicutto ja Ermanno Olmi; paras tuotannon suunnittelu: Luigi Marchione; paras kuvaus: Fabio Olmi; paras puvustus: Francesca Sartori; paras leikkaus: Paolo Cottignola; paras musiikki: Fabio Vacchi)
* 3 Nastro d’argento -palkintoa (paras tuotannon suunnittelu: Luigi Marchione; paras kuvaus: Fabio Olmi; paras puvustus: Francesca Sartori)

### Ehdokkuudet
* Kultainen palmu -ehdokas – vuoden 2001 Cannesin elokuvajuhlat

## Näyttelijät

## Lähteet
Polyketidit

**Polyketidi** on sekundäärimetaboliitti, joita bakteerit, sienet, kasvit ja eläimet tuottavat biosynteesin avulla. Ne jaotellaan kolmeen ryhmään: tyypin I polyketidit (yleensä makrolidejä), tyypin II polyketidit (yleensä aromaattisia molekyylejä) ja tyypin III polyketidit (yleensä sienten tuottamia pieniä aromaattisia molekyylejä). Polykedidejä muodostuu lähes kaikissa eliöissä. Ne ovat rakenteellisesti hyvin monimutkaisia biologisesti aktiivisia yhdisteitä. Monet antibioottilääkkeet ovat rakenteeltaan polyketidejä.

## Aiheesta muualla

*Harvard: James Staunton and Kira J. Weissman, Polyketide biosynthesis: a millennium review  (pdf)
*YouTube: An overview of polyketides and their biosynthesis. This is a seminar by Prof. Chaitan Khosla (Stanford University), May 2007.
Jacob Bjerknes

**Jacob Aall Bonnevie Bjerknes** (1897–1975) oli norjalainen meteorologi. Hänen tutkimustuloksensa matalapaineiden kehityksestä ilmamassoja erottavien rintamapintojen yhteydessä ovat nykyaikaisen sään ennustamisen perusteita. Hän oli Vilhelm Bjerknesin poika, ja auttoi ensimmäisen maailmansodan aikana isäänsä perustamaan Norjaan sääasemien verkon. Näiden avulla he selvitiivät polaaririntaman rakenteen. Bjerknes muutti Yhdysvaltoihin vuonna 1939.

## Lähteet

## Aiheesta muualla
*Jacob Aall Bonnevie Bjerknes Store Norske Leksikon
Perpendikulaarityyli

**Perpendikulaarityyli** on Englannissa syntynyt myöhäisgoottilainen rakennustyyli, joka oli vallalla 1300-luvun loppupuoliskolta 1500-luvulle saakka, suurin piirtein samaan aikaan kuin ranskalainen flamboyant-tyyli. Siitä kehittyi vähitellen Tudor-tyyli.

Perpendikulaarityyli oli hyvin koristeellista. Sen tunnuspiirteitä olivat ruusustossa vallitsevana oleva pystyviiva, korkeat ja leveät ikkunat ja rakennusten sisätilojen avaaminen yhdeksi korkeaksi tilaksi. Sille olivat ominaisia myös sirojen tukipilareiden varaan rakennetut viuhkaholvit.

## Esimerkkejä

* Gloucesterin tuomiokirkon kuori (n. 1335–) on luultavasti vanhin säilynyt esimerkki perpendikulaarityylistä;
* King’s Collegen kappeli (1446–1515) Cambridgessä;
* Henrik VII:n hautakappeli Westminster Abbeyssä.

## Lähteet

## Aiheesta muualla

__NOTOC__
Pavlopétri

**Pavlopétri** () on pronssikautisen kaupungin arkeologinen kohde Lakonian rannikolla Peloponnesoksen niemimaalla Kreikassa. Nykyisin Pavlopétrin rauniot sijaitsevat meren pohjassa, ja on maailman vanhin veden alle joutunut arkeologinen kohde. Rauniot ovat noin 3–4 metriä merenpinnan alapuolella Pavlopétrin ja Elafónisoksen saarten koillispuolella. Kaupungin hautausmaa on 2–3 metrin syvyydessä. Arkeologinen kohde on saanut nimensä Pavlopétrin saaresta, eikä asutuksen muinaisaikaista nimeä tunneta.

## Historia

Arkeologisten tutkimusten perusteella on ehdotettu, että Pavlopétri olisi ollut asutettu ainakin vuosina 2800–1100&nbsp;eaa. 
Arkeologien mukaan kaupunki perustettiin noin vuoden 2800 eaa. tienoilla. Tältä ajalta on säilynyt ehjinä pihamaita, teitä, rakennuksia ja hautakammioita. Mykeneläisellä kaudella eli myöhemmällä pronssikaudella kaupunki oli merikaupankeskus, ja paikalliset asukkaat kävivät kauppaa niin kaukana kuin lähelläkin sijainneiden paikkojen kanssa Välimerellä. Kaupungilla oli hyvin suojainen ja hiekkapohjainen lahti, joka soveltui hyvin pronssikautisten alusten rantautumiseen.

Kaupunki mahdollisesti joutui merenpohjaan Santorínin tulivuoren purkauksen seurauksena noin vuonna 1500&nbsp;eaa. Toinen mahdollinen ajankohta on vuoden 1000 eaa. tienoilla, jolloin kaupunki saattoi jäädä veden alle maanjäristyksen, merenpinnan tason muuttumisen tai tsunamin seurauksena. Nykyisin Pavlopétriä uhkaavat muun muassa veneiden ankkurit, matkamuistoja etsivät snorklaajat sekä meriorganismien kasvu.

Merigeoarkeologi Nicholas Flemming brittiläisestä Southamptonin yliopistosta löysi Pavlopétrin vuonna 1967, ja seuraavana vuonna Flemmingin johtama ryhmä arkeologeja Cambridgen yliopistosta kartoitti Pavlopétrin alueen. Seuraavan kerran vasta 2000-vuosikymmenen lopulla arkeologi Jon Henderson brittiläisestä Nottinghamin yliopistosta kreikkalais-brittiläisine ryhmineen pääsi Kreikan hallituksen luvalla tutkimaan Pavlopétriä.

## Löydökset

Flemmingin ryhmä löysi alueelta alun perin esimerkiksi obsidiaania, figuriineja ja keramiikkaa. Nämä löydöt on ajoitettu noin vuosille 2800–1180 eaa. eli varhais-, keski- ja myöhäishelladiselle kaudelle. Myöhemmissä tutkimuksissa on löytynyt  neliömetrin laajuinen alue, josta on löydetty rakennuksia ja keramiikkaa. Mykeneläisen kulttuurin ajalta noin vuosilta 1680–1180 eaa. ovat Pavlopétrin 37 kistahautaa, jotka on rakennettu laatikon muotoon kivistä. Kaikkiaan Pavlopétrin arkeologisella kohteella on kokoa kolme hehtaaria.

Pavlopétrista tehtyjä löytöjä on esillä Neápoli Voiónin arkeologisessa museossa.

## Lähteet

## Aiheesta muualla

* The Pavlopetri Underwater Archaeology Project
Muži

**Muži** () on Šuryškaryn piirin hallintokeskuksena toimiva kylä Jamalin Nenetsian autonomisen piirikunnan lounaisosissa Luoteis-Siperiassa, Ob-joen rinnakkaisuoman Malaja Obin länsirannalla.

Vuoden 2010 väestönlaskennan mukaan Mužin kylässä asui 3 609 ja Mužin maalaiskunnassa (yksi kunnallispiirin 8 kyläkunnasta) 3 649 henkeä ; koko kunnallispiirissä asukkaita oli 9 814.

## Lähteet

## Aiheesta muualla
* Kunnallispiirin aiemmat kotisivut  (admmuji.ru)
* Kunnallispiiriin keskittynyt sivusto  (muji.ru)
* Paikallisen tv-lähetinaseman ohjelmat/''TRV Muži''  (trv-muji.ru)
Blake Pietila

**Blake Chester Pietila** (s. 20. helmikuuta 1993 Brighton, Michigan, Yhdysvallat) on yhdysvaltalainen uransa päättänyt jääkiekkoilija. Pietila oli pelipaikaltaan vasen laitahyökkääjä, mutta hän osasi pelata myös keskellä. *[[The Hockey News]]* -sivuston mukaan Pietila on pelityyliltään puolustava hyökkääjä, joka tekee ainakin farmissa kohtalaisen hyvin tulosta hyökkäyspäässä. Sivuston mukaan hän ei ole kuitenkaan kovin isokokoinen ja Pietilan rajalliset hyökkäyspään taidot riittänevät NHL:n puolella alempiin ketjuihin.

## Ura
### Seuraura
Pietilan varasi kesällä 2009 omissa varaustilaisuuksissaan sekä OHL-joukkue Windsor Spitfires 171. pelaajana että USHL-joukkue Sioux Falls Stampede koko varaustilaisuuden seitsemäntenä pelaajana. Hän ei kuitenkaan siirtynyt kumpaankaan seuraan, vaan Pietila pelasi lähinnä Yhdysvaltain kehitysmaajoukkueissa kausina 2009–2010 ja 2010–2011, mm. USHL-liigaa. NHL-joukkue New Jersey Devils varasi hänet viidennellä kierroksella 129. pelaajana kesällä .

Kaudeksi 2011–2012 Pietila siirtyi Michiganin teknillisen yliopiston joukkueeseen. Kauden 2012–2013 päätteeksi hänet valittiin WCHA:n akateemiseen tähdistökentälliseen. Kaudella 2013–2014 Pietila voitti Techin sisäisen syöttöpörssin ja jakoi sisäisen pistepörssin voiton Alex Petanin kanssa. Kaudella 2014–2015 hän nousi joukkueensa kapteeniksi. Pietila valittiin kauden päätteeksi WCHA:n kolmanteen tähdistökentälliseen.

Toukokuussa 2015 Pietila solmi kaksivuotisen tulokassopimuksen New Jersey Devilsin kanssa. Hän aloitti kauden 2015–2016 AHL-joukkue Albany Devilsissa, jossa Pietilan tulokaskausi toi 58 runkosarjaottelussa tehot 10+7=17 ja kahdeksassa playoff-ottelussa tehot 3+3=6. Hän debytoi kauden aikana myös New Jerseyn NHL-joukkueessa, jossa Pietila pelasi seitsemän runkosarjaottelua tehopistein 1+1=2. Hän teki NHL-debyyttinsä runkosarjan lopulla 24. maaliskuuta 2016 vieraissa Pittsburgh Penguinsia vastaan. Pietila sai ottelussa jääaikaa 12.17 minuuttia ja hän taklasi kahdeksan kertaa, mikä oli eniten Devilsin joukkueesta. NHL-uransa avausmaalin Pietila teki viidennessä ottelussaan 31. maaliskuuta 2016 vieraissa Florida Panthersia vastaan.

### Maajoukkueura

Pietila pelasi alle 20-vuotiaiden MM-kilpailuissa vuonna 2013, jolloin hän voitti maailmanmestaruuden. Pietila oli voittamassa alle 18-vuotiaiden maailmanmestaruutta vuonna 2011 sekä World U-17 Hockey Challengen kultaa vuonna 2010.

## Muuta
Pietilan isoisä syntyi ja kasvoi Suomessa. Blake Pietilan isoveli Chad sekä serkut Aaron ja Phil Pietila sekä Tyler Heinonen ovat pelanneet myös Michigan Techissa. Blake Pietilan serkkuihin kuuluu myös hänen kanssaan New Jersey Devilsin organisaatiossa pelannut Ben Johnson.

## Tilastot

## Lähteet
*
*

### Viitteet
William Penney

**William "Bill" George Penney** (24. kesäkuuta 1909 – 3. maaliskuuta 1991) oli brittiläinen matemaatikko ja ydinfyysikko, joka osallistui Manhattan-projektiin, jonka niin kutsuttu alaprojekti *Projekti Alberta* oli. Häntä on luonnehdittu brittien atomipommin isäksi. Koeräjäytys nimeltä Operaatio Hurrikaani tehtiin vuonna 1952. Penneyn matemaattisia kykyjä tarvittiin jo Yhdysvaltain atomipommihankkeessa. Penney oli toinen Nagasakin atomipommin pudottamiseen osallistuneista brittitarkkailijoista Leonard Cheshiren ohella.

Saavutuksiensa vuoksi William Penney sai paronin aatelisarvon Brittiläiseltä Kansainyhteisöltä. Tämä tarkoitti myös Sir-etuliitettä nimen yhteydessä, lordin tittelin ohella. Atomivakooja Klaus Fuchs toimi varsin ilmeisesti hänen työtoverinaan. Brittien omat ydintutkimusyksiköt sijaitsivat Harwellissa ja Aldermastonissa. Ydinpommien koeräjäytyksiä toteutettiin muun muassa Australian Maralingassa ja Joulusaarilla.

Penneylle on myönnetty seuraavat kunniamerkit:

*  Brittiläisen imperiumin ritarikunnan upseeri (Yhdistynyt kuningaskunta, 1945)
*  Ansioritarikunnan ritari (Yhdistynyt kuningaskunta, 1969)

## Lähteet
*Gordon Thomas & Max Morgan Witts: Enola Gay – Pommikone Hiroshiman yllä. WSOY, 1981.  (s. 297, 360–361)

### Viitteet

## Aiheesta muualla
*http://www.freebase.com/view/en/william_george_penney  
*http://pagerankstudio.com/Blog/2011/04/william-george-penney-baron-penney-biography/ 
*http://www.britannica.com/EBchecked/topic/450065/William-Penney-Baron-Penney 
*http://www-history.mcs.st-and.ac.uk/history/Biographies/Penney.html
Terence Spinks

**Terence George "Terry" Spinks** (28. helmikuuta 1938 West Ham – 26. huhtikuuta 2012 Essex) oli brittiläinen nyrkkeilijä ja olympiavoittaja.

Spinks voitti sarjan 51 kg olympiakultaa Melbournessa 1956. Myöhemmin hän kilpaili ammattilaisena tuloksenaan 41 voittoa (13 tyrmäystä), seitsemän tappiota (neljä tyrmäyksellä) ja yksi tasapeli. Hän saavutti ammattilaisena Britannian mestaruuden.

Spinks toimi 24-vuotiaana päättyneen nyrkkeilijänuransa jälkeen Etelä-Korean nyrkkeilijöiden valmentajana. Hän osallistui tässä virassa Münchenin vuoden 1972 kesäolympialaisiin, missä hän teki hälytyksen nähtyään Mustan syyskuun terroristien lähestyvän Israelin joukkueen majapaikkaa. Spinks kärsi elämänsä aikana alkoholismista. Hän kuoli 74 vuoden ikäisenä 26. huhtikuuta 2012.

## Lähteet
* Terry Spinks Biography and Olympic Results  Olympics at Sports-Reference.com 
* Spinksin ammattilaistilastot  boxrec.com 

### Viitteet
Valtaetäisyys

**Valtaetäisyys** on yksi kuudesta kulttuurin ulottuvuudesta, joita kulttuurintutkija Geert Hofstede on tutkinut.
Valtaetäisyys kuvaa yhteiskunnan vähävaltaisimpien suhtautumista vallan epätasaiseen jakautumiseen yhteiskunnassa. 
Korkean valtaetäisyyden maissa jokaisella on osansa hierarkiassa eikä asemaa kyseenalaisteta. Yhteiskunnissa, joissa on matala valtaetäisyys, ihmiset kyseenalaistavat vallanjakoa ja heillä on halu tasapuolistaa vallan jakautumista.

## Valtaetäisyys Suomessa
Suomen luku on matala (33). Lukuun vaikuttaa suomalaisten itsenäisyys, yhtäläiset oikeudet, esimiesten tavoitettavuus, johtajien kouluttautuminen ja käytännöllinen hierarkia. Power Distance Index

## Lähteet
* GEERT HOFSTEDE/Dimensions 
* Power Distance Index
Upseeriliitto

**Upseeriliitto** (**UL**) on Akavaan kuuluva ammattiliitto, johon kuuluu yli 6&nbsp;400 jäsentä eli noin 98 prosenttia Suomen puolustusvoimien upseereista. Jäsenkunta kattaa upseeriston kadeteista kenraaleihin ja siihen kuuluu myös eläkkeelle vakinaisesta palveluksesta siirtyneitä. Suurin osa jäsenistä toimii aktiivipalveluksessa Puolustusvoimissa, Rajavartiolaitoksessa, kansainvälisissä esikunnissa, puolustusministeriössä tai kriisinhallintatehtävissä. Liiton jäsenen tulee olla Maanpuolustuskorkeakoulusta (ent. Kadettikoulu) valmistunut ns. kadettiupseeri. Upseeriliitto on perustettu 24. marraskuuta 1918. Akavaan liitto liittyi vuonna 1958.

Upseeriliitto julkaisee  ammatti- ja jäsenlehtenään *[[Sotilasaikakauslehti|Sotilasaikakauslehteä]]*. Tämän lisäksi sen tehtäviin kuuluvat mm. neuvottelut upseerien palvelussuhteen ehdoista valtion kanssa ja luottamusmiespalvelut. Lisäksi Upseeriliitto tarjoaa jäsenpalveluita, kuten koulutusta, oikeusturva- ja vastuuvakuutuksen, vero- ja eläkeneuvontaa sekä loma-asuntoja.

Liiton johto koostuu hallituksesta ja 55-henkisestä liittovaltuustosta, jonka valitsevat liiton 25 eri osastoa. Osastot sijaitsevat eri puolilla Suomea pääasiassa palveluspaikkojen yhteydessä ja niitä johtavat johtokunnat.

Nykyinen puheenjohtaja Ville Viita on toiminut tehtävässään marraskuusta 2017 lähtien. 

## Liittojohto 2022

Upseeriliiton hallitus koostuu puheenjohtajistosta, kahdeksasta hallituksen jäsenestä ja kahdeksasta varajäsenestä. 

**Puheenjohtajisto:**
*puheenjohtaja: everstiluutnantti Ville Viita
*varapuheenjohtaja: everstiluutnantti Markku Jämsä
*varapuheenjohtaja: everstiluutnantti Janne Rautakorpi
## Lähteet
Joaquín Dualde

**Joaquín Dualde Santos de Lamadrid** (14. marraskuuta 1932 Barcelona – 28. huhtikuuta 2012) oli espanjalainen maahockeypelaaja ja olympiamitalisti.

Dualde kuului Espanjan olympiapronssia Roomassa 1960 voittaneeseen joukkueeseen. Hän pelasi kuudessa ottelussa ja teki kaksi maalia, joista toisen Yhdistynyttä kuningaskuntaa vastaan käydyssä ja Espanjan 2–1-voittoon päättyneessä pronssiottelussa.

Dualde kuoli 79 vuoden ikäisenä 28. huhtikuuta 2012.

## Lähteet
* Joaquín Dualde Biography and Olympic Results  Olympics at Sports-Reference.com 

### Viitteet
Torchlight

**Torchlight** on Runic Gamesin kehittämä toimintaroolipeli. Peli on julkaistu Windowsille vuonna 2009 ja myöhemmin Linuxille, Mac OS X:lle ja Xbox 360:lle.

Pelille on julkaistu jatko-osa *[[Torchlight II]]* vuonna 2012.

## Vastaanotto
GameSpot antoi pelille arvosanaksi 8/10 arvostelussaan.

## Lähteet

## Aiheesta muualla
* 
* Viralliset kotisivut
Dungeon Defenders

**Dungeon Defenders** on Trendy Entertainmentin kehittämä ja julkaisema tornipuolustuspeli. Peli on julkaistu vuonna  PlayStation 3:lle, Windowsille ja Xbox 360:lle ja myöhemmin Linuxille ja Mac OS X:lle.

Pelistä on julkaistu huomattavasti muutettu *Second Wave* -versio iOS-laitteille.

## Vastaanotto
Peli on saanut IGN:n arvostelussa arvosanaksi 8.5/10.

## Myynti
Peli on myynyt yli miljoona latausta helmikuuhun 2012 mennessä.

## Lähteet

## Aiheesta muualla
* 
* Pelin kotisivut
Mihail Katkov

**Mihail Nikiforovitš Katkov** (; 13. marraskuuta 1818 (J: 1. marraskuuta) Moskova – 1. elokuuta (J: 20. heinäkuuta) 1887 Znamenskoje, Moskova) oli venäläinen lehtimies, joka toimi konservatiivisen ja kansallismielisen *[[Moskovskije vedomosti]]* -lehden päätoimittajana. Suomessa Katkov muistetaan Suomen autonomian ja erityisaseman kriitikkona.

Vaatimattomasta virkamiesperheestä lähtöisin ollut Katkov opiskeli Moskovan yliopistossa 1830-luvulla. Hän jatkoi opintojaan Berliinissä ja luennoi sen jälkeen filosofiasta Moskovan yliopistossa, kunnes kyseinen oppiaine lakkautettiin vaaralliseksi katsottuna vuonna 1850. Katkov oli kirjoittanut aiemmin *[[Otetšestvennyje zapiski]]* -aikakauslehteen, ja hän siirtyi 1851 Moskovan yliopiston julkaiseman *Moskovskije vedomostin* toimittajaksi. Vuodesta 1862 kuolemaansa asti hän oli lehden julkaisija.

Poliittiselta linjaltaan Katkov oli ennen kaikkea Venäjän valtakunnan jakamattomuutta ja tsaarinvaltaa kiihkeästi puolustanut kansallismielinen konservatiivi. Talouskysymyksissä hän tosin kannatti liberaalia näkemystä, jonka mukaan valtion ei tulisi puuttua talouselämään. Myöhempi neuvostoliittolainen ja länsimainen historiankirjoitus on nähnyt hänet lähinnä taantumuksellisena. Vaikka Venäjällä poliittista keskustelua lehdistössä muuten rajoitettiin, Katkovin sallittiin tuoda mielipiteensä näkyvästi julki. Hänen on katsottu saavuttaneen merkittävän poliittisen vaikutusvallan varsinkin Aleksanteri III:n hallitsijakaudella. Hänellä saattoi olla vaikutusta myös keisarikunnan ulkopolitiikkaan, sillä hän oli Saksaa vastaan tähdätyn Ranskan ja Venäjän liiton puolestapuhuja.

Katkov vastusti ja kritisoi voimakkaasti vähemmistökansallisuuksien pyrkimyksiä erillisvaltiokehitykseen Venäjän valtakunnan sisällä. Vuoden 1863 Puolan kapinan hän tuomitsi erittäin jyrkästi ja piti sitä puolalaisten kiittämättömyyden ja petollisuuden osoituksena. Venäjän lehdistöstä juuri *Moskovskije vedomostissa* seurattiin tarkimmin myös suomalaisen ”separatismin” ilmauksia 1800-luvun jälkipuoliskolla. Katkov nosti Suomen autonomian kehityksen ongelmallisuuden esille venäläisessä julkisessa keskustelussa. Hänen kuoltuaan samasta aiheesta jatkoivat harrastelijahistorioitsijat K. F. Ordin ja Mihail Borodkin.

## Lähteet

## Aiheesta muualla